মার্টিন ডনেলি
মার্টিন প্যাটারসন ডনেলি (; জন্ম: ১৭ অক্টোবর, ১৯১৭ - মৃত্যু: ২২ অক্টোবর, ১৯৯৯) নরুয়াগিয়ায় জন্মগ্রহণকারী বিখ্যাত নিউজিল্যান্ডীয় আন্তর্জাতিক ক্রিকেট তারকা ও রাগবি ইউনিয়নের খেলোয়াড় ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩৭ থেকে ১৯৪৯ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও ক্যান্টারবারি দলের প্রতিনিধিত্ব করেছেন। ইংরেজ কাউন্টি ক্রিকেটে ওয়ারউইকশায়ার, মিডলসেক্স, মেরিলেবোন ও অক্সফোর্ড বিশ্ববিদ্যালয়ের পক্ষে খেলেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন ‘স্কুইব’ ডাকনামে পরিচিত মার্টিন ডনেলি।
বার্ট সাটক্লিফ ওভাল
বার্ট সাটক্লিফ ওভাল নিউজিল্যান্ডের লিঙ্কন এলাকায় অবস্থিত লিঙ্কন বিশ্ববিদ্যালয়ের একটি ক্রিকেট মাঠ। এ মাঠে প্রথম-শ্রেণীর ক্রিকেটসহ মহিলাদের ক্রিকেট ও অনূর্ধ্ব-১৯ স্তরের ন্যায় ক্রিকেট খেলা অনুষ্ঠিত হয়। পূর্বে এ মাঠের নাম ছিল বিল ওভাল। ফেব্রুয়ারি, ২০০০ সালে নিউজিল্যান্ড ক্রিকেট দলের বিখ্যাত ও সাবেক উদ্বোধনী ব্যাটসম্যান বার্ট সাটক্লিফের সম্মানার্থে এ মাঠের বর্তমান নামকরণ হয়।